Ciudad ti Tacloban
Ti Ciudad ti Tacloban ket ti kadakkelan a ciudad, ken ti rehional a centro, iti rehion a Daya a Visayas iti Pilipinas. Isu met laeng ti kapitolio ti probinsia ti Leyte. Masarakan ti Tacloban iti Cancabato Bay, iti Kipet ti San Juanico a nangbeltak kadagiti is-isla ti Leyte ken Samar.
Nabukel ti Tacloban manipud iti bassit nga away dagiti mangngalap, kas maysa a bario ti Basey, Samar. Naggapu ti balikas a "Tacloban" manipud iti "taklub", maysa a kasla basket a pagala iti lames. Nagbalin a kangrunaan a padadaponan ken pagtagilakuan nga ili iti naladaw a maika-18 a siglo.
Mabigbig ti ciudad gapu iti akemna kabayatan ti Maikadua a Gubat iti Sangalubongan, kas kangrunaan a kuartel para kadagiti puersa nga Americano ken kas kaunaan nga ili a winayawayaan ti puersa ni Heneral Douglas MacArthur manipud iti Imperial a Puersa dagiti Japones. Idi narebbek ti Manila ket sinakup ken tinengngel dagiti Japones, nagbalin ti Tacloban a kas temporario a kapitolio ti Pilipinas.
[urnosen] Turismo
Ti Rangtay San Juanico, ti kaatiddogan a rangtay iti Filipinas, ket namagsilpo iti Tacloban iti Isla ti Samar, ti maikatlo a kadakkelan nga isla iti pagilian. Ti ag-2.1 kilometro a rangtay a nanglasat iti Kipet ti San Juanico ket maysa kadagiti kangrunaan a sarsarungkaran dagiti turista.
[urnosen] Dagiti barangay
Addaan ti Ciudad ti Tacloban iti 138 a barangay.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn